**ΓΥΜΝΑΣΙΟ ΛΥΓΟΥΡΙΟΥ**

**2ο ΕΝΗΜΕΡΩΣΗ ΜΑΘΗΤΩΝ ΚΑΙ ΓΟΝΕΩΝ Ή ΚΗΔΕΜΟΝΩΝ**

Αγαπητοί Μαθητές, Γονείς Κηδεμόνες, εύχομαι να είστε όλοι καλά στην υγεία

σας με υψηλό ηθικό, κουράγιο και πολύ τύχη στις δύσκολες μέρες που περνάμε.

Θα θέλαμε να σας επισημάνουμε τα παρακάτω:

* Κατά τη συμμετοχή στην εξ αποστάσεως εκπαίδευση (οι μαθητές/τριες)

**εισάγουν** στην ειδικά παραμετροποιημένη πλατφόρμα τηλεκπαίδευσης συνεργαζόμενου με το ΥΠΑΙΘ παρόχου υπηρεσιών πληροφορικής και διαδικτυακού χώρου, κατ’ επιλογήν τους,

**όνομα ή όνομα χρήστη,**

τα οποία μπορεί να είναι τυχαία - εικονικά, αποκλειστικά προκειμένου να καταστεί τεχνικά δυνατή η σύγχρονη εξ αποστάσεως διδασκαλία μέσω της σχετικής πλατφόρμας τηλεδιασκέψεων.

* **Συστήνεται να συνδέονται μέσω λογισμικού πλοήγησης (browser)**

**και όχι μέσω εφαρμογής, προκειμένου να διασφαλιστεί ότι συλλέγονται μόνο τα συγκεκριμένα προσωπικά τους δεδομένα.**

* **Επίσης,**

κρίνεται σκόπιμο μαθητές/τριες **να συνδέονται πριν από την έναρξη των μαθημάτων** (τουλάχιστον 5min) για την υλοποίηση δοκιμών (μικρόφωνο, κάμερα, ήχος κ.λπ.), ώστε να εξασφαλίζεται κατά το δυνατόν η ομαλή υλοποίηση τους.

* **Επιπλέον,**

κατά τη διάρκεια διεξαγωγής των μαθημάτων οι μαθητές/τριες **οφείλουν να ανταποκρίνονται σε καθήκοντα που ανατίθενται από τους εκπαιδευτικούς τους** (π.χ. να απαντήσουν σε ερωτήσεις, να επιβεβαιώσουν την παρουσία τους, να ζητήσουν τον λόγο, να σχολιάσουν ή και να σημειώσουν στο chat), ώστε να εξασφαλίζεται κατά το δυνατόν η ενεργός συμμετοχή τους στη σύγχρονη εξ Αποστάσεως Εκπαίδευση.

Λυγουριό, 7 Νοεμβρίου 2020

Ο ΔΙΕΥΘΥΝΤΗΣ

Αλέξανδρος Μακρής

Μαθηματικός MSc Στατιστικής

Να Θυμάστε ότι:

* Τα mail του σχολείου μας είναι:
  + [mail@gym-lygour.arg.sch.gr](mailto:mail@gym-lygour.arg.sch.gr) και
  + [gymlygou@sch.gr](mailto:gymlygou@sch.gr)

η ιστοσελίδα μας είναι

[ΓΥΜΝΑΣΙΟ ΛΥΓΟΥΡΙΟΥ: Home Page](http://gym-asklip.arg.sch.gr/)  ή <http://gym-asklip.arg.sch.gr/>

Να την βλέπετε, να ενημερώνεστε και να ειδοποιείτε όσους μπορείτε Γονείς Κηδεμόνες Μαθητές.